stanford-oval/wikipedia huggingface dataset:
Anna-Leena Pyykkönen

| Anna-Leena Pyykkönen> Henkilötiedot |
| --- | --- |
Syntynyt: 22. syyskuuta 1947 Sysmä, Suomi
Kuollut: 20. lokakuuta 2021 (74 vuotta) Helsinki, Suomi
Kansalaisuus:  suomalainen
Ammatti:  toimittaja
Kirjailija
Äidinkieli: suomi
Tuotannon kieli: suomi 
Aiheesta muualla
Löydä lisää kirjailijoitaKirjallisuuden teemasivulta
Anna-Leena Pyykkönen (22. syyskuuta 1947 Sysmä – 20. lokakuuta 2021 Helsinki) oli suomalainen toimittaja.
Pyykkönen syntyi Sysmässä, mutta kävi koulunsa Hyrynsalmella, jossa hänen vanhempansa toimivat opettajina. Vuonna 1966 hän kirjoitti ylioppilaaksi, minkä jälkeen hän lähti Helsinkiin opiskelemaan sosiaalipolitiikkaa. Jo vuonna 1971 hän haki Helsingin Sanomien toimittajakouluun, mutta jatkoi myös opintojaan Helsingin yliopistossa kunnes valmistui valtiotieteiden maisteriksi. Hänen gradunsa käsitteli Kainuun työttömyyttä ja alueellista eriarvoisuutta.
Pyykkönen aloitti toimittajan uransa vuonna 1972 Helsingin Sanomissa, jossa toimi toimittajana koko työuransa aikana. Sanomalehden toimituksesta hän jäi eläkkeelle vuonna 2008.
Anders Viktor Helander

Anders Viktor Helander (31. heinäkuuta 1845 Kajaani – 21. elokuuta 1920 Helsinki) oli suomalainen lääninkamreeri ja valtioneuvos.
Helanderin vanhemmat olivat kirkkoherra, rovasti Viktor Lars Helander (1822–1905) ja Rosina Evelina Hjelt (k. 1897). Hän pääsi ylioppilaaksi Kuopion kymnaasista 1866 ja suoritti Helsingin yliopistossa kameraalitutkinnon 1870.
Helander oli aluksi pari vuotta kamarikirjurina senaatin talousosastolla. Vuonna 1875 hänet nimitettiin metsähallituksen kamreeriksi ja vuonna 1886 hänestä tuli senaatin talousosaston apukamreeri. Helander oli Uudenmaan läänin lääninkamreerina 1895–1920. Hän sai valtioneuvoksen arvon 1905.
Helander oli mukana perustamassa 1891 Palovakuutus Oy Pohjolaa ja kuului yhtiön johtokuntaan kuolemaansa saakka. Vuonna 1899 hän oli mukana perustamassa Jälleenvakuutus Oy Osmoa ja kuului myös tämän yhtiön johtokuntaan.
Helander oli naimisissa 1889–1912 Anna Sofia Hjeltin (k. 1912) kanssa.
Uster

| Uster |
| --- | --- |
 Uster sijaitsee Greifenseejärven itärannalla.
 vaakuna
 Uster sijaitsee Pohjois-Sveitsissä, Zürichin itäpuolella.
 Uster
 Koordinaatit: 47°20′54″N, 8°43′5″E 
Valtio:  Sveitsi
Kantoni:  Zürichin kantoni
Hallintoalue (Bezirk):  Uster
Pinta-ala:  
 – Kokonaispinta-ala:  28,48 km²
Korkeus:  435–576 m
Väkiluku (joulukuu 2014):  33 412
 – Väestötiheys:  1 173 as./km²
 
 www.uster.ch 
Infobox OKVirheellinen NIMI-arvo: 
Uster on kaupunki Pohjois-Sveitsissä, Zürichin kantonissa, parikymmentä kilometriä Zürichin kaupungista itään. Kaupungissa on runsaat 33 000 asukasta.
Sijainti

Uster sijaitsee Greifenseen itäpuolella, kumpuilevassa Mittellandissa.
Liikenne

Usterista on moottoritieyhteys (A53) moottoritielle A1. SBB:n rautatie Zürichistä Dübendorfin kautta Rapperswiliin kulkee Usterin kautta.
Aiheesta muualla

Kuvia tai muita tiedostoja aiheesta Uster Wikimedia Commonsissa
Anna-Leena Tirronen

Anna-Leena Tirronen (s. 30. syyskuuta 1963 Lappeenranta) on aktiiviuransa päättänyt suomalainen pituushyppääjä. Hän edusti koko uransa ajan Lauritsalan Kisaa ja hänen valmentajanaan toimi Hannu Sorsa.
Kalevan kisoista Tirronen saavutti pituushypystä kaksi hopeaa vuosina 1980 ja 1982. Lisäksi hän saavutti sisäratojen SM-kilpailuista hopeaa 400 metrin juoksussa vuonna 1984.
Tirrosen ennätys on 8. syyskuuta 1984 Santiago de Compostelassa hypätty 6,18 metriä. Virallisissa kilpailuissa Tirronen ei ole esiintynyt vuoden 1986 jälkeen.
Until Death

| Until Death |
| --- | --- |

Ohjaaja:  Simon Fellows
Käsikirjoittaja:  Dan Harris James Portolese
Tuottaja:  Moshe Diamant
Säveltäjä:  Mark Sayfritz
Kuvaaja:  Douglas Milsome
Leikkaaja:  Matthew Booth
Pääosat:  Jean-Claude Van Damme Wes Robinson Stephen Rea
Valmistustiedot
Valmistusmaa:   Yhdysvallat
Tuotantoyhtiö:  Millennium Films Signature Entertainment
Levittäjä:  Netflix
Ensi-ilta:  24. huhtikuuta 2007
Kesto:  96 min
Alkuperäiskieli:  englanti
Budjetti:  14 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Until Death (televisioesityksessä käytetty myös nimeä Until Death – kosto tai kuolema) on vuonna 2007 suoraan DVD:lle julkaistu yhdysvaltalainen toimintaelokuva. Elokuvan on ohjannut Simon Fellows Dan Harrisin ja James Portolesen käsikirjoituksen pohjalta. Pääosissa näyttelivät muun muassa Jean-Claude Van Damme ja Stephen Rea.
Juoni

Anthony Stowe on poliisi, joka on jäänyt koukkuun heroiiniin. Hän on pitkään yrittänyt saada pidätettyä entistä pariaan Callaghania, josta on tullut menestynyt huumekauppias. Erään peitetehtävän aikana kaksi poliisia kuitenkin tapetaan Stowen yrittäessä ennen aikojaan rynnätä paikalle pidättääkseen Callaghanin. Huumeet, rahat ja vakoilukamera katoavat samalla reissulla, eikä Callaghanista jää myöskään jälkeäkään. Stowen perhe-elämäkin vaikeutuu, kun hänen vaimonsa Valerie odottaa lasta, joka ei kuitenkaan ole heidän yhteinen. Stowe vaipuu yhä syvemmälle huumeiden ja viinan käytössä ja ajautuu lopulta kuoleman partaalle, kun Callaghanin miehet ampuvat hänet koomaan. Herättyään Stowe viedään kotihoitoon, jossa hän yrittää tervehtyä saamistaan hermovammoista. Stowe päättää uuden mahdollisuuden myötä hyödyntää tilaisuutensa ja ryhtyy auttamaan lähimmäisiään ja kostamaan Callaghanille tekonsa.
Rooleissa

| 0 | 1 | 2 |
| --- | --- | --- |
|  Jean-Claude Van Damme  | … |  Anthony ”Tony” Stowe   |
|  Selina Giles  | … |  Valerie Stowe   |
|  Mark Dymond  | … |  Mark Rossini   |
|  William Ash  | … |  Serge   |
|  Stephen Lord  | … |  Jimmy Medina   |
|  Gary Beadle  | … |  Mac   |
|  C. Gerod Harris  | … |  Ross   |
|  Wes Robinson  | … |  Chad Mansen   |
|  Danny Keogh  | … |  Mac Hoggins   |
|  Stephen Rea  | … |  Gabriel Callaghan   |
|  Buffy Davis  | … |  Jane   |
|  Alana Maria  | … |  Clementine   |
|  Fiona O'Shaughnessy  | … |  Lucy   |
|  Adam Leese  | … |  Van Huffel   |
|  Rachel Grant  | … |  Maria Ronson   |
|  Julia Horvath  | … |  Wanda   |
Kuvaukset

Elokuva kuvattiin pääosin New Boyana Film Studiosilla Bulgarian Sofiassa sekä New Orleansissa, Yhdysvalloissa.
Suomessa

Suomessa elokuva julkaistiin 22. elokuuta 2007. Elokuvan televisioensi-ilta oli 7. heinäkuuta 2011 Nelosella.
| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
DVD-Opas: 3/5
Iltalehti: 3/5
Telvis.fi: 3/5
Allu Finland

Allu Finland Oy suunnittelee, valmistaa ja markkinoi maanrakennuslaitteita ympäristön hoitoon, kierrätysmenetelmien tehostamiseen ja erilaisten maa-ainesten ja materiaalien käsittelyyn.
Yhtiön pääkonttori ja tehdas ovat Orimattilassa. Konsernilla on toimintaa muun muassa Ruotsissa, Saksassa, Ranskassa, Isossa-Britanniassa, Argentiinassa, Yhdysvalloissa ja Kiinassa. Kaiken kaikkiaan jakeluverkosto käsittää yli 30 maata.
Allu Finlandin toiminta perustuu ISO9001:2000-, ISO14001- ja OHSAS18001-sertifikaatteihin.
Tuoteperhe

Seulamurskaimet
Seulakauhat
Stabilointijärjestelmä
Tärylevyt
Aiheesta muualla

Allu Finland Oy -kotisivut
Allu Kosonen

Vilho Alvar Kosunen (taiteilijanimi Allu Kosonen; 17. heinäkuuta 1908 Kuopio – 17. huhtikuuta 1965 Helsinki) oli suomalainen muusikko, sovittaja, orkesterinjohtaja, säveltäjä, sanoittaja ja pedagogi. Kososen pääsoitin oli trumpetti, mutta hän soitti myös harmonikkaa. Ennen toista maailmansotaa hän oli mukana Zambassa, Ramblersissa, Dallapéssa ja Rytmi-Pojissa. Sodan jälkeen hän toimi Iloisen teatterin orkesterin johtajana. Kauko Käyhkö kertoi Kososella olevan ”savolaisen luonnonväärät leuat”; Kosusen tunteet vaihtelivat ja ailahtelivat herkästi.
Kososen tunnetuin sävellys on foksi ”Muistan sua Elaine”. Sen levytti ensi kerran Ramblers-orkesteri solistinaan Leo Adamson vuonna 1931. Kappale nousi 1980-luvulla uuteen suosioon Velipuolikuu-televisiosarjassa Pirkka-Pekka Peteliuksen esittämänä. Hieman ennen kuolemaansa Kosonen sovitti Martti Jäppilän valssin ”Iltatuulen viesti” Aikamiehet-kuoron levytettäväksi.
Salanimet

Alvar Kosonen
Allu Kosonen
Arno Oja
Aiheesta muualla

Allu Kosonen Elonetissä.
Allu Kososen sävellystuotanto Suomen äänitearkistossa (1901–1999)
Allu Kososen sanoitustuotanto Suomen äänitearkistossa (1901–1999)
Anders Törnudd

Anders Törnudd, nimi aik. Andreas Pitzén (12. syyskuuta 1748 Tyrnävä – 22. syyskuuta 1820 Lohtaja) oli suomalainen kirkkoherra, kansanrunouden kerääjä ja runoilija. Hän otti uudeksi sukunimekseen Törnudd syntymäkuntansa Tyrnävän ruotsinkielisen nimen mukaan.
Törnuddin vanhemmat olivat Tyrnävän lukkari Tomas Pitzén ja Brita Andersdotter. Hän kävi Oulun triviaalikoulua ja pääsi ylioppilaaksi 1766. Hän opiskeli Turun akatemiassa ja hänet vihittiin papiksi 1772. Törnudd toimi Muhoksen kappalaisen apulaisena vuodesta 1772, Kuusamon kirkkoherran apulaisena vuodesta 1773, Ylistaron kappalaisen apulaiena vuodesta 1775 sekä Kauhajoen kappalaisena vuodesta 1783 ja Lohtajan seurakunnan kirkkoherrana vuosina 1802–1820.
Törnudd keräsi kansanrunoutta sekä kotiseudultaan Tyrnävältä että Pohjanmaalta (muun muassa Pyhän Henrikin surmavirren käsikirjoitus ja tyrnäväläisiä loitsuja). Hän kirjoitti myös 574 säkeisen suomenkielisen runomuotoisen puheen jonka hän esitti 1772 Pohjalaisessa osakunnassa kuningas Kustaa III:n kruunajaisjuhlallisuuksien yhteydessä.
Törnudd oli naimisissa vuodesta 1775 Brita Kristina Lesceliuksen kanssa. Heidän poikansa Toholammin seurakunnan kappalainen Anders Gustaf Törnudd (1793–1835) kirjoitti myös runoja suomen kielellä.
Anthony Frederick Tonnos

Anthony Frederick Tonnos (s. 1. elokuuta 1935 Port Colborne) on kanadalainen roomalaiskatolinen piispa. Hänet vihittiin papiksi Saint Catharinesin hiippakuntaan 27. toukokuuta 1961 ja nimitettiin Hamiltonin vihkipiispaksi sekä Nationan titulaaripiispaksi 13. toukokuuta 1983. Piispaksi vihkiminen seurasi 12. heinäkuuta. Pääkonsekraattorina toimi Thomas Joseph McCarthy, jota avustivat Thomas Benjamin Fulton ja Paul Francis Reding.
2. toukokuuta 1984 Tonnos sai nimityksen Hamiltonin piispaksi, jonka virkaan hänet asetettiin 18. kesäkuuta. Hän jäi eläkkeelle 24. syyskuuta 2010.
Tim Commerford

| Tim Commerford |
| --- | --- |

Henkilötiedot
Syntynyt: 26. helmikuuta 1968 (ikä 56)
Muusikko
Aktiivisena:  1991–
Tyylilajit:  Alternative rock rock hardcore punk rapcore funk alternative metal
Soittimet:  Bassokitara
Yhtyeet:  Rage Against the Machine Audioslave
Levy-yhtiöt:  Interscope Records 
  [ Muokkaa Wikidatassa ] [ ohje ]  
Timothy Robert "Tim" Commerford (s. 26. helmikuuta 1968) on yhdysvaltalainen muusikko, joka tunnetaan parhaiten Rage Against the Machine, Audioslave ja Prophets of Rage -yhtyeiden basistina. Commerford on käyttänyt urallaan muun muassa taiteilijanimiä ”Timmy C” ja ”Y.tim.K”.
Elämä

Commerford syntyi 26. helmikuuta 1968 Kaliforniassa. Hän oli perheensä lapsista nuorin. Hänen isänsä oli ilmailu-insinööri ja hänen äitinsä oli matemaatikko. Hänellä on irlantilaisia ja ranskalaisia sukujuuria. Commerford meni vuonna 2001 naimisiin Aleece Dimasin kanssa, joka on AIDS-aktivisti. Commerfordilla ja Dimasilla on kaksi poikaa, ja perhe asuu Malibussa. Commerford pitää maastopyöräilystä.
Commerfordilla diagnosoitiin vuoden 2022 keväällä eturauhasen syöpä.
Elämä > Ura > Rage Against the Machine (1991–2000)

Commerford tapasi Zack de la Rochan kouluikäisenä. Commerford ja de la Rocha perustivat kitaristi Tom Morellon ja rumpali Brad Wilkin kanssa Rage Against the Machine -yhtyeen vuonna 1991. Yhtyeen debyyttialbumi ilmestyi vuonna 1992.
7. syyskuuta 2000 Commerford kiipesi MTV:n Video Music Awards -palkintogaalassa palmulavasteeseen ja kieltäytyi tulemasta alas, kun Rage Against the Machinen kappale Sleep Now in the Fire hävisi parhaan rock-videon palkinnon Limp Bizkitin "Break Stuff" -kappaleelle. Commerford pidätettiin ja hän joutui viettämään yön putkassa. Muistellessaan tapahtumaa Loudwire-musiikkisivuston haastattelussa vuonna 2015, Commerford kutsui Limp Bizkitiä "yhdeksi musiikin historian typerimmistä bändeistä".
Rage Against the Machine hajosi vuoden 2000 loppupuolella.
Elämä > Ura > Rage Against the Machine (1991–2000) > Audioslave (2001–2007)

Commerford perusti Morellon, Wilkin sekä Soundgarden-yhtyeestä tunnetun Chris Cornellin kanssa Audioslave-yhtyeen vuonna 2001. Audioslave julkaisi kaiken kaikkiaan kolme albumia ennen vuoden 2007 hajoamistaan.
Elämä > Ura > Rage Against the Machine (1991–2000) > Audioslave (2001–2007) > Rage Against the Machinen uudelleenyhdistyminen (2007–2011)

Rage Against the Machine yhdistyi uudestaan vuonna 2007 ja soitti vuoteen 2011 asti konsertteja ympäri maailmaa.
Elämä > Ura > Future User ja Wakrat (2014–)

Commerford perusti yhtyeen Future User vuonna 2014 sekä yhtyeen Wakrat vuonna 2015. Commerford toimii molempien yhtyeiden basistina sekä vokalistina.
Elämä > Ura > Prophets of Rage (2016–)

Commerford perusti Tom Morellon, Brad Wilkin, Public Enemy-yhtyeen Chuck D:n sekä Cypress Hill-yhtyeen B-Realin kanssa superyhtyeen Prophets of Rage. Yhtye soittaa alkuperäisen materiaalin lisäksi kovereita mm. Rage Against the Machinelta, Public Enemyltä sekä Cypress Hilliltä.
Poliittiset näkemykset

Commerford on sanonut itseään "salaliittoteoristiksi". Vuonna 2015 Commerford väitti Rolling Stone-aikakauslehden haastattelussa, että Apollo-kuukävely väärennettiin, ja että uskoo ISIS-järjestön olevan fiktiota. Commerford on kuulunut Rage Against the Machine ja Prophets of Rage -yhtyeisiin, joiden kappaleiden sanoitukset ovat kantaa ottavia.
Aiheesta muualla

Rage Against The Machinen virallinen sivu
Audioslaven virallinen sivu
Audioslaven fani-sivut
Rage Against the Machine
| --- | --- |
Studioalbumit:   Rage Against the Machine  Evil Empire  The Battle of Los Angeles  Renegades 
Livealbumit:   Live & Rare  Live at the Grand Olympic Auditorium 
DVD:t ja VHS:t:   Rage Against the Machine  The Battle of Mexico City  Live at the Grand Olympic Auditorium 
Muut artikkelit:   Luettelo Rage Against the Machinen kappaleista  Inside Out  Audioslave
Tom Phillis

Tom Phillis Eläintarhanajoissa vuonna 1960.
Thomas ”Tom” Edward Phillis (9. huhtikuuta 1934 Sydney, Australia – 6. kesäkuuta 1962 Peel, Mansaari) oli australialainen ratamoottoripyöräilijä. Hän voitti maailmanmestaruuden 125-kuutioisissa vuonna 1961. Phillis oli ensimmäinen australialainen 125-kuutioisten maailmanmestari.
Ura

Tom Phillis kilpaili MM-tasolla 50cc, 125cc, 250cc, 350cc ja MotoGP-luokissa. Hän aloitti uransa Australian kansallisissa sarjoissa. Vuonna 1958 Phillis siirtyi Eurooppaan ja ajoi ensimmäisen MM-osakilpailunsa vuonna 1959. Phillis kilpaili kolme kautta yksityistallien pyörillä ja vuoden 1960 lopulla hän aikoi palata takaisin Australiaan. Phillis pääsi kuitenkin vuonna 1961 Hondan tehdastalliin ja kilpailukykyisellä kalustolla hän ajoi uransa parhaan kauden. Tom Phillis sai surmansa vuonna 1962 350-kuutioisten Mansaaren MM-osakilpailussa kilpailun toisella kierroksella. Phillisin läheinen ystävä ja vuoden 1961 350- ja 500-kuutioisten maailmanmestari Gary Hocking järkyttyi Phillisin kuolemasta niin, että lopetti uransa moottoripyöräilyssä ja siirtyi autourheiluun.
Saavutukset > 125cc-luokka

Maailmanmestari 1961
4 osakilpailuvoittoa, 2 kakkossijaa ja 3 kolmossijaa
Saavutukset > 250cc-luokka

MM-sarjan toinen 1961
2 osakilpailuvoittoa, 4 kakkossijaa ja 4 kolmossijaa
Saavutukset > 500cc-luokka

1 kolmossija MM-osakilpailuissa
Uotilan Työväen Urheilijat

Uotilan Työväen Urheilijat ry (lyh. UTU) on vuonna 1945 perustettu  ja vuonna 1946 rekisteröity  raumalainen urheiluseura. Se toimii Uotilan kaupunginosassa, joka on entisen Rauman maalaiskunnan keskus.
UTU:n toimintaan on historian aikana kuulunut mm. hiihtoa, suunnistusta, lentopalloa, pöytätennistä, painonnostoa, voimistelua, jääkiekkoa, jalkapalloa ja yleisurheilua. Seuran ohjelmaan kuuluvat nykyään juniorijalkapallo (nimellä UTU-Futis) sekä petankki ja boccia.
Historia

UTU oli alkuvuosinaan TUL:n jäsen ja 1960 lähtien TUK:n jäsen. SPL:än seura on kuulunut vuodesta 1955 lähtien. UTU nousi jalkapallon III divisioonaan vuonna 1974 sekä uudelleen 1978, 1981 ja 1983. Vuonna 1985 UTU:n jäsenmäärä oli noin 450.
Seuran edustusjalkapallo muodosti yhdessä Rauman NMKY:n ja Rauman Kisa-Veljien jalkapallojaostojen kanssa FC Rauman vuonna 1996. Uusi seura sai UTU:n paikan III divisioonassa.
Saavutuksia

Jalkapallon Satakunnan piirinmestaruus: 1988
Veteraanien SM-sarjassa kulta ja yhteensä kaksi pronssia
Aiheesta muualla

Petankkiporukassa nauru on herkässä; Turun Sanomat 21.3.2008[vanhentunut linkki]
Armisvesi

| Armisvesi |
| --- | --- |
 Armisveden eteläosaa.
Valtiot:  Suomi
Maakunnat:  Keski-Suomi
Kunnat:  Hankasalmi, Rautalampi
Koordinaatit:  62°26′15″N, 26°34′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskujoki:  Suolikoski Suoliveteen
Järvinumero:  14.373.1.001
Mittaustietoja
Pinnankorkeus:  106 m  
Pituus:  12,483 km  
Leveys:  8,36 km  
Rantaviiva:  108,853 km  
Pinta-ala:  23,37013 km²  
Tilavuus:  0,15696386 km³  
Keskisyvyys:  6,72 m  
Suurin syvyys:  38 m  
Saaria:  83 
 fiArmisvesi 
Armisvesi on Keski-Suomessa Hankasalmen itäosassa ja pieneltä osin Pohjois-Savon Rautalammilla sijaitseva keskikokoinen järvi, joka kuuluu Rautalammin reittiin. Pynnönsalmi jakaa järven pienempään läntiseen ja suurempaan itäiseen osaan. Itäisen osan selkävedet ovat nimeltään Savonselkä ja Kinonselkä. Huomattava etelään pistävä lahti on Hallanlahti. Sen juurella on Hiidenvuoreksi nimetty jyrkkäreunainen kallio. Järven suurin saari on Honkasaari. Reitin vedet laskevat Suolikoskea alas Suoliveteen ja sieltä Masonjokea Hankaveteen. Järvi on kovapohjainen ja kivikkoinen, ja pohjassa on pari syvännettä jyrkkine rantoineen[lähde? ].
Anthony Franciosa

| Anthony Franciosa |
| --- | --- |
 Franciosa vuonna 1969
Henkilötiedot
Koko nimi:  Anthony Papaleo
Syntynyt: 25. lokakuuta 1928 New York, New York, Yhdysvallat
Kuollut: 19. tammikuuta 2006 (77 vuotta) Los Angeles, Kalifornia, Yhdysvallat
Ammatti:  näyttelijä
Puoliso:  Beatrice Bakalyar (1952–1957)   Shelley Winters (1957–1960)   Judy Balaban (1961–1970)   Rita Thiel (1961–2006)
Lapset:  Nina, Marco ja Christopher
Näyttelijä
Aktiivisena:  1963–2006
Merkittävät roolit:  Polo Pope (Kouralinnen lunta)   Sam Lawson (Uudet tähdet syttyvät)
Palkinnot
 Golden Globe – Paras miespääosa draamaelokuvassa (1959) 
Aiheesta muualla
IMDb 
Elonet
Anthony ”Tony” Franciosa (25. lokakuuta 1928 New York, New York – 19. tammikuuta 2006 Los Angeles, Kalifornia), syntymänimeltään Anthony Papaleo, oli yhdysvaltalainen näyttelijä.
Franciosa oli ehdolla Parhaan miespääosan Oscar-palkintoon vuonna 1958 suorituksestaan elokuvassa Kourallinen lunta, mutta palkinnon voitti Alec Guinness suorituksellaan elokuvassa Kwai-joen silta. Franciosa oli ehdolla samasta elokuvasta myös Golden Globe – Paras miespääosa draamaelokuvassa -palkinnon saajaksi vuonna 1957, häviten senkin Guinnessille. Fancios voitti kuitenkin kyseisen Golden Globen lopulta vuonna 1959 suorituksellaan elokuvassa Uudet tähdet syttyvät. Fancios oli vielä kolmannen kerran ehdolla vuonna 1964 elokuvallaan Rio Conchos, mutta voiton vei Peter O’Toole ja Becket. Franciosa oli ehdolla myös Tony-palkinnon saajaksi.
Tutkimusprosessi

Tutkimusprosessi on tieteellisen tutkimuksen kulku aiheen valinnasta ja tutkimuskysymysten asettamisesta tutkimustuloksiin ja niiden julkaisemiseen.
Aiheen valinta ja rajaaminen

Kun tutkijalla on aihe, jota hän haluaa lähteä tarkastelemaan, on hyvä määritellä tutkimuksen tavoite mahdollisimman aikaisessa vaiheessa. Tutkimusongelma (tutkimuksen tavoite ja tarkoitus) tulee rajata tarkasti. Tutkimusaihetta ja -ongelmaa analysoimalla ja pilkkomalla sekä katselemalla eri näkökulmista, muodostetaan tutkimuskysymykset, joihin tutkimuksella halutaan löytää vastauksia. Tutkimuskysymykset muotoillaan siten, että ne alkavat kysymyssanalla mitä, miksi tai miten.
Tutkimusstrategian valinta

Ennen varsinaista toteutusvaihetta tutkijan tulee laatia tutkimusstrategia. Tutkimusstrategia on menetelmällisten ratkaisujen kokonaisuus, joka ohjaa tutkimuksen menetelmien valintaa ja käyttöä sekä teoreettisella että käytännöllisellä tasolla. Tutkimusmetodit eli tutkimusmenetelmät ovat tapoja, joilla aineistoa hankitaan ja analysoidaan. Tutkimusmetodin valintaa ohjaa se, mitä tietoa tutkimuksella tavoitellaan eli tiedonintressi. Metodit ovat tutkimuksen toteuttamisen välineitä, jotka tulee valita perustellusti ja tietoisesti. Tutkimusstrategian valinnan jälkeen laaditaan tutkimussuunnitelma sekä haetaan mahdollinen rahoitus ja tutkimusluvat.
Kvantitatiivinen eli määrällinen tutkimusmenetelmä sopii tutkimukseen, jossa halutaan ymmärtää ilmiötä erilaisin syy- ja seuraussuhtein, vertailuin ja luokitteluin. Siinä ilmiötä tarkastellaan tilastojen ja numeroiden avulla. Kvalitatiivisen eli laadullisen tutkimusmenetelmän avulla puolestaan pyritään ilmiön ymmärtämiseen tutkimuksen kohteiden näkökulmasta. Siinä ollaan kiinnostuneita kohteiden ajatuksista, tunteista ja käsityksistä, joita selvitetään erilaisin aineistonhankintamenetelmin. Monimenetelmäisyys on tutkimusstrategia, jossa aineistoa kerätään kvalitatiivisen ja kvantitatiivisen tutkimuksen menetelmiä yhdistelemällä joko itsenäisinä tutkimusosioina, yhdistettyinä tutkimusosioina omien tarkoitustensa mukaisesti tai integroituneina, jolloin tutkimuskysymykseen vastaaminen vaatii molempien osioiden läsnäoloa. Menetelmien yhdistämistä kutsutaan menetelmätriangulaatioksi. Triangulaatiota voidaan käyttää menetelmien yhdistämisen lisäksi käyttää aineistojen, tutkijoiden ja teorioiden osalta. Muutokseen pyrkivät tutkimusstrategiat ovat välineitä tavoiteltuun ja suunnitelmalliseen muutokseen. Muutokseen tähtääviä tutkimuksia ovat kehittämistutkimus, toimintatutkimus ja konstruktivistinen tutkimus.
Aineiston hankinta ja analysointi

Laadullisen tutkimuksen aineistonkeruumenetelmiä ovat tyypillisesti erilaiset dokumenttiaineistot, haastattelut ja havainnointi. Määrälliset aineistokeruumenetelmät ovat tyypillisesti tilastoja ja kyselyitä. Aineiston analysoinnin tavoitteena on tuoda selkeyttä aineistoon. Aineiston analysoinnin menetelmiin vaikuttavat aineiston hankintaan käytetyt menetelmät. Kvantitatiivisella otteella tehdyssä tutkimuksessa käytetään tilastollisia menetelmiä, joiden analyysiin sisältyy runsaasti erilaisia laskennallisia ja tilastollisia menetelmiä. Kvalitatiivisen tutkimuksen aineiston analysointi on vapaammin toteutettavissa kuin määrällisen aineiston. Systemaattisuus, avoimuus, tarkistettavuus ja perusteltavuus ovat seikkoja, joita laadullisen aineiston analysoinnissa tulee huomioida. Laadullisen aineiston yleisin analyysitapa on sisällönanalyysi, joka on mukautuva viitekehys aineiston monipuoliseen tarkasteluun. Siinä aineisto litteroidaan, koodataan ja luokitellaan tai tyypitellään tarvittavan tiedon mukaisesti.
Aineiston analyysitapoja luokitellaan eri tavoin. Jako voidaan tehdä esimerkiksi induktiiviseen (yksittäisestä yleiseen), deduktiiviseen (yleisestä yksittäiseen) sekä abduktiiviseen (havaintojen tekoon liittyvällä johtoajatuksella syntynyt teoria) päättelyyn. Toinen esimerkkivaihtoehto on jako aineistolähtöiseen, teorialähtöiseen tai teoriaohjaavaan ja teoriasidonnaiseen. Aineistolähtöisyys perustuu koottuun teoriakokonaisuuteen, johon aikaisemmilla tiedoilla, teorioilla tai havainnoilla ei saisi olla mitään vaikutusta. Teoriasidonnaisuudessa ajatteluprosessia ohjaavat aineistosta nousevat seikat ja aikaisempi teoriatieto. Teoriaohjaavassa analyysissä tukeudutaan aikaisempaan teoriaan uutta ajattelua ohjaavana pohjana.
Päätelmien tekeminen

Tutkimuksen tulokset tulee tutkia ja selittää. Aineistosta laaditaan analysoinnin jälkeen synteesejä, pääseikkoja. Johtopäätökset tehdään synteeseistä eli aineiston perusteella esitetään päätelmiä. Päätelmiä peilataan tutkimuksen aiheesta aiemmin tiedettyyn ja siten saadaan tehtyä teoreettiset johtopäätökset. Johtopäätöksiä kirjattaessa tulee tarkastaa, että kaikkiin tutkimuskysymyksiin on saatu vastaus.